**Javni poziv za jedinice lokalne samouprave**

**(Grupa 2)**

**- Smjernice za prijavu -**

**Regionalni program lokalne demokratije na Zapadnom Balkanu 3 (ReLOaD3)**

Sadržaj

[Spisak skraćenica 3](#_Toc193291947)

[1. Uvodne informacije 4](#_Toc193291948)

[1.1. Šta je ReLOaD? 4](#_Toc193291949)

[1.2. Cilj poziva za podnošenje prijava 4](#_Toc193291950)

[1.3. Koje JLS se mogu prijaviti na ovaj javni poziv? 4](#_Toc193291951)

[2. Kriteriji za odabir partnerskih JLS za Grupu 2 5](#_Toc193291952)

[2.1. Eliminatorni kriteriji 5](#_Toc193291953)

[2.2. Osnovni kriteriji 6](#_Toc193291954)

[2.3. Kriteriji za usklađivanje 7](#_Toc193291955)

[3. Evaluacija prijava 8](#_Toc193291956)

[3.1. Postupak evaluacije 8](#_Toc193291957)

[3.2. Verifikacijska posjeta 8](#_Toc193291958)

[3.3. Finalni odabir JLS koje će učestvovati u projektu 8](#_Toc193291959)

[4. Obavijest o odluci i odabiru ReLOaD3 partnerskih JLS 8](#_Toc193291960)

[5. Način prijave 9](#_Toc193291961)

[6. Matrica za ocjenjivanje i lista prateće dokumentacije 10](#_Toc193291962)

[6.1. Matrica za ocjenjivanje 10](#_Toc193291963)

[6.2. Prateća dokumentacija 12](#_Toc193291964)

[a. Prateća dokumentacija za eliminatorne kriterije 13](#_Toc193291965)

[b. Prateća dokumentacija za osnovne kriterije 13](#_Toc193291966)

# Spisak skraćenica

|  |  |
| --- | --- |
| ReLOaD | Regionalni program lokalne demokratije na Zapadnom Balkanu[[1]](#footnote-2) |
| EU | Evropska unija |
| UNDP | Razvojni program Ujedinjenih nacija |
| IPA | Instrument za pretpristupnu pomoć |
| BiH | Bosna i Hercegovina |
| OCD | Organizacije civilnog društva |
| LOD | Jačanje lokalne demokratije[[2]](#footnote-3) |
| JLS | Jedinica lokalne samouprave[[3]](#footnote-4) |
| FBiH | Federacija Bosne i Hercegovine |
| RS | Republika Srpska |
| TACSO | EU Tehnička podrška organizacijama civilnog društva |
| SOGFBIH | Savez općina i gradova FBiH |
| SOGRS | Savez opština i gradova RS |

Napomena: *Termini navedeni u ovom obrascu kao što su načelnik, gradonačelnik i sl. su rodno neutralni i odnose se na pripadnike oba spola.*

# 1. Uvodne informacije

## Šta je ReLOaD?

Regionalni program lokalne demokratije na Zapadnom Balkanu 3 (ReLOaD3) je nastavak partnerstva između Evropske unije (EU) i Razvojnog Programa Ujedinjenih Nacija (UNDP) i prethodno podržanih inicijativa – ReLOaD1 i ReLOaD2, koje su implementirane u periodu 2017.–2024. godine i projekta Jačanje lokalne demokratije (LOD, 2009.–2016.).

Program će ojačati kapacitete jedinica lokalne samouprave (JLS) i organizacija civilnog društva (OCD) za uspostavljanje produktivnih partnerstava i aktivnije učešće građana u planiranju i pružanju usluga na lokalnom nivou. S obzirom na značajnu prisutnost na Zapadnom Balkanu, program će se fokusirati na podršku većem broju lokalnih vlasti u usvajanju i održavanju visokih standarda transparentnosti i odgovornosti u svom radu. Ovaj pristup će, također, unaprijediti struktuirani dijalog orijentiran na rezultate između OCD, građana i lokalnih vlasti, doprinoseći stvaranju inkluzivnih lokalnih samouprava, boljim uslugama koje pružaju JLS i ukupnom održivom razvoju. Na regionalnom nivou, program omogućava umrežavanje i razmjenu iskustava iz Bosne i Hercegovine sa drugim JLS iz pet IPA korisnica u kojima se ReLOaD3 provodi. Također, posebna pažnja posvećena je promociji dobrih praksi i procedura ne samo u Bosni i Hercegovini, već i širom regiona Zapadnog Balkana.

Projekat traje 48 mjeseci i kao u prethodnim fazama, ReLOaD3 će biti implementiran u cijeloj regiji u sljedećim korisnicima IPA-e: Albanija, Bosna i Hercegovina, Crna Gora, Kosovo\*, Sjeverna Makedonija i Srbija. Ukupna vrijednost projekta ReLOaD3 iznosi 13,38 miliona američkih dolara, finansira ga Evropska unija iz Instrumenta za pretpristupnu pomoć, dok vrijednost projektne komponente koja se odnosi na Bosnu i Hercegovinu (BiH) iznosi 4 miliona američkih dolara.

U okviru programa, osigurana je finansijska podrška za projekte OCD koji će biti realizovani na teritoriji partnerskih JLS. Ovi projekti su usmjereni na potrebe građana u lokalnoj zajednici, u skladu sa strateškim razvojnim planovima.

## 1.2. Cilj poziva za podnošenje prijava

Cilj javnog poziva je širenje metodologije za transparentno finansiranje organizacija civilnog društva na nove jedinice lokalne samouprave u Bosni i Hercegovini.

Planirano je uključivanje najmanje **šest partnerskih JLS (Grupa 2)** koje do sada nisu imale priliku učestvovati u ranijim projektima. Ovim JLS biće osigurana podrška u unapređenju projektnog pristupa finansiranju OCD, kao i u jačanju učešća građana u kreiranju, provedbi i praćenju javnih politika.

## 1.3. Koje JLS se mogu prijaviti na ovaj javni poziv?

Učešće u ovom pozivu mogu uzeti **sve JLS na teritoriji Bosne i Hercegovine koje do sada nisu učestvovale** ni u jednom od projekata: Jačanje lokalne demokratije – LOD (I-IV) ili Regionalni Program jačanja lokalne demokratije na Zapadnom Balkanu (ReLOaD 1-2). Projektom će biti obuhvaćeno **najmanje 13 partnerskih JLS**, od čega:

* **šest JLS kroz ovaj javni poziv (Grupa 2)**,
* **sedam JLS kroz direktni poziv (Grupa 1)**.

# Kriteriji za odabir partnerskih JLS za Grupu 2

Kako bi proces odabira partnerskih jedinica lokalne samouprave bio sveobuhvatan i transparentan, primjenjivati će se slijedeće tri vrste kriterija:

**2.1 Eliminatorni kriteriji** – ispunjenje ovih kriterija se smatra preduslovom za učešće u projektu. JLS koje se prijavljuju trebaju ispuniti sve eliminatorne kriterije. Prijave JLS koje ne ispune ove kriterije **neće biti dalje razmatrane**.

**2.2 Osnovni kriteriji** – primjenom ovih kriterija biće ocjenjivane JLS koje su ispunile eliminatorne kriterije. Dodjela bodova će biti u skladu sa matricom za bodovanje, koja je sastavni dio ovog dokumenta.

**2.3 Kriteriji za usklađivanje** – predstavljaju dodatne aspekte koji neće biti bodovani, ali će ih Partnerski odbor projekta uzeti u obzir prilikom konačnog odabira partnerskih JLS.

## Eliminatorni kriteriji

Ovi kriteriji se primjenjuju kao eliminatorni u odabiru partnerskih jedinica lokalne samouprave, te podrazumijevaju da:

* + 1. *JLS* ***prethodno nije učestvovala*** *ni u jednom od dva projekta: Jačanje lokalne demokratije – LOD (I-IV) ili Regionalni Program jačanja lokalne demokratije na Zapadnom Balkanu ReLOaD (1-2).*
    2. *JLS će usvojiti LOD[[4]](#footnote-5) metodologiju za dodjelu sredstava organizacijama civilnog društva i primjenjivati je na samostalne javne pozive tokom 2026., 2027. i 2028. godine;*
    3. *Jedinica lokalne samouprave izražava spremnost da poveća uključenost OCD u kreiranju politika i njihovoj primjeni;*
    4. *Jedinica lokalne samouprave izražava spremnost da uspostavi/ojača i institucionalizira mehanizme za uključenje građana;*
    5. *JLS se obavezuje da će sufinansirati projekte OCD u iznosu od najmanje 35% ukupno plasiranih sredstava u toj lokalnoj zajednici u okviru ReLOaD3 projekta.*

#### **Jedinica lokalne samouprave prethodno nije učestvovala u jednom od dva projekta: Jačanje lokalne demokratije – LOD (I-IV) ili ReLOaD (1-2)**

Posredstvom ovog poziva prioritet je dat JLS koje nikada ranije nisu učestvovale u LOD ili ReLOaD projektima. Kroz primjenu novih znanja i novih alata, JLS će osigurati održive modele saradnje sa civilnim sektorom, što doprinosi dugoročnoj saradnji i poboljšanju uslova života u lokalnim zajednicama.

#### **Jedinica lokalne samouprave će usvojiti LOD metodologiju za dodjelu sredstava organizacijama civilnog društva i primjenjivati je na samostalne javne pozive tokom 2026., 2027. i 2028. godine**

Usvajanjem LOD metodologije, JLS se obavezuje da će primjenjivati principe transparentnog finansiranja OCD. Korištenje LOD metodologije potvrđuje namjere lokalnih samouprava da odgovorno upravljaju javnim sredstvima, uključujući transparentnu javnu potrošnju i pružanje usluga građanima. Odabrane JLS se obavezuju da u 2026., 2027. i 2028. godini objave javne pozive za projekte OCD koristeći LOD metodologiju. Ovi javni pozivi će biti finansirani isključivo iz JLS budžeta, a ReLOaD3 projekat će osigurati tehničku podršku u pripremi javnih poziva i nadzirat će njihovu provedbu.

#### **Jedinica lokalne samouprave izražava spremnost da poveća uključenost OCD u kreiranju politika i njihovoj primjeni**

Aktivno uključivanje OCD u proces kreiranja i provođenje lokalnih politika značajno doprinosi stvaranju okruženja koje omogućava dijalog i saradnju, te jača demokratske procese. Uključenost OCD u kreiranje javnih politika osigurava da se dobiju odgovori na stvarne izazove, potrebe i prioritete zajednice. Kroz struktuirane i participativne procese, povećava se transparentnost i inkluzivnost u lokalnoj zajednici, čime se osigurava dosljedna i odgovorna provedba usvojenih mjera.

#### **Jedinica lokalne samouprave izražava spremnost da uspostavi/ojača i institucionalizira mehanizme za uključenje građana**

Mehanizmi poput građanske participacije, javnih rasprava, foruma i savjetovanja s građanima predstavljaju ključne alate za jačanje dijaloga između lokalnih vlasti i zajednice. Njihova institucionalizacija doprinosi izgradnji povjerenja građana u lokalne institucije i unapređenju kvalitete donesenih odluka, osiguravajući da su usklađene sa stvarnim potrebama i prioritetima zajednice.

#### **Jedinica lokalne samouprave se obavezuje da će sufinansirati projekte OCD u iznosu od najmanje 35% ukupno dodijeljenih sredstava u toj lokalnoj zajednici u okviru ReLOaD3 projekta.**

Tokom trajanja projekta, ReLOaD3 će u partnerstvu sa JLS raspisati zajedničke javne pozive za projekte OCD. JLS se obavezuje da će sufinansirati odobrene projekte OCD s minimalnim učešćem od 35% ukupno dodijeljenih sredstava putem zajedničkog javnog poziva. Partnerske JLS će imati mogućnost da sufinansiraju projekte u većem procentu od minimalnog, što nije obavezno, ali će dodatno biti vrijednovano u skladu sa osnovnim kriterijima.

## 2.2. Osnovni kriteriji

|  |  |  |  |
| --- | --- | --- | --- |
| **OSNOVNI KRITERIJI** | **Maksimalan broj bodova** | **Ostvareni broj bodova** | **Bodovi nakon verifikcijske posjete** |
| 1. **Institucionalni kapaciteti JLS** | **10** |  |  |
| 1. **Razvijenost civilnog društva, transparentnost i saradnja sa OCD** | **30** |  |  |
| 1. **Finansijska izdvajanja i javni pozivi** | **30** |  |  |
| 1. **Saradnja sa građanima** | **20** |  |  |
| 1. **Sufinansiranje projekata veće od 35%** | **10** |  |  |
| **UKUPNO** | **100** |  |  |

#### **Institucionalni kapaciteti JLS**

U okviru ovog kriterija procjenjuje se institucionalna spremnost JLS za inkluzivno i strateško planiranje razvoja, s posebnim naglaskom na učešće organizacija civilnog društva. Fokus kriterija je na postojanju akata koji regulišu saradnju JLS sa OCD (*npr.* strategija razvoja, strategija za mlade, akcioni planovi, itd.).

#### **Razvijenost civilnog društva, transparentnost i saradnja sa OCD**

Razvijeno civilno društvo igra ključnu ulogu u jačanju demokratskih procesa i podsticanju aktivnog učešća građana. Saradnja s organizacijama civilnog društva predstavlja strateško partnerstvo usmjereno na kreiranje održivih rješenja prilagođenih specifičnim potrebama lokalnih zajednica. Iako su primarni projektni partneri JLS, projektne aktivnosti ne mogu dati željene rezultate bez aktivnog civilnog društva. Ovim kriterijem procjenjuje se sposobnost JLS da prepozna ulogu OCD u društvenom razvoju, te osigura partnerstvo za održivu i dugoročnu saradnju.

#### **Finansijska izdvajanja i javni pozivi**

Kriterij se odnosi na finansijsku podršku koju JLS pruža OCD, s naglaskom na transparentnost procesa dodjele sredstava. Pri ocjenjivanju će se uzeti u obzir budžetska izdvajanja za OCD, pri čemu prednost imaju JLS koje su kontinuirano povećavale sredstva i koje primjenjuju transparentne mehanizme finansiranja. Dodatni bodovi dodjeljuju se za usklađenost procesa s LOD metodologijom.

#### **Saradnja sa građanima**

Saradnja sa građanima će biti procijenjena na osnovu uključivanja građana u donošenje odluka, planiranje i praćenje aktivnosti koje utiču na lokalnu zajednicu. JLS identificira potrebe građana kroz organizaciju konsultativnih sastanaka, javnih rasprava, foruma i slično, osiguravajući otvoren i dvosmjeran dijalog.

#### **Sufinansiranje projekata veće od 35%**

Odluka JLS da sufinansira projekte OCD sa učešćem većim od 35% ukupnih sredstava dodijeljenih u okviru projekta ReLOaD3 **nije obavezna**. Međutim, takva odluka jasno pokazuje posvećenost održivom razvoju zajednice i unapređenju transparentnosti u finansiranju OCD projekta.

## Kriteriji za usklađivanje

#### **Učešće JLS u drugim razvojnim projektima**

Partnerski odbor će prilikom donošenja konačne odluke, uzeti u obzir prethodna iskustva JLS i učešće u drugim projektima UNDP-a i/ili projektima finansiranim od EU ili drugim razvojnim projektima.

#### **Geografska rasprostranjenost i razvijenost partnerskih JLS**

Ovaj kriterij osigurava ravnomjernu geografsku zastupljenost i uključivanje građana iz cijele Bosne i Hercegovine, što povećava ukupan uticaj projekta. Također, ovaj kriterij omogućava lakšu razmjenu iskustava između svih partnerskih JLS. Na taj način omogućava se mentorstvo i tehnička podrška između JLS na teritoriji cijele Bosne i Hercegovine.

# Evaluacija prijava

## Postupak evaluacije

Prije ocjene pristiglih prijava, komisija za evaluaciju izvršiti će administrativnu provjeru prijava, kojom se utvrđuje da li je dokumentacija: potpisana i ovjerena (gdje je primjenjivo), dostavljena u traženom formatu, prijava podnesena u predviđenom roku.

Naredni korak u procesu selekcije JLS je provjera ispunjenosti svakog od četiri eliminatorna kriterija. Ukoliko nisu ispunjeni eliminatorni kriteriji**, prijava se neće dalje razmatrati, a JLS će biti obavještena o razlozima odbijanja.**

U sljedećoj fazi evaluacije ocjenjuju se prijave JLS, u skladu sa matricom za bodovanje koja je sastavni dio ovih Smjernica (sekcija 6). U matrici su navedeni svi osnovni kriteriji sa pripadajućom bodovnom skalom, te popis dokumentacije koju je potrebno priložiti kako bi prijava bila adekvatno ocijenjena.

Nakon evaluacije, formira se preliminarna rang-lista JLS koja predstavlja osnovu za naredni korak selekcije – verifikacijsku posjetu.

## Verifikacijska posjeta

Verifikacijska posjeta, koju provodi ReLOaD3 tim, podrazumijeva obilazak najbolje rangiranih JLS. Posjeta će biti pravovremeno najavljena kako bi se omogućila adekvatna priprema svih učesnika. Verifikacijska posjeta će omogućiti da su (grado)načelnik i osoblje upoznati sa značajem, prednostima i obavezama koje učešće u projektu donosi za JLS.

Nakon verifikacijskih posjeta, projektni tim će pripremiti prijedlog rang liste sa koje će minimalno šest JLS (Grupa 2) biti predloženo Partnerskom odboru za finalno odobrenje.

## Finalni odabir JLS koje će učestvovati u projektu

Partnerski odbor donosi konačnu odluku o izboru minimalno 13 partnerskih JLS kroz direktni i javni poziv, uzimajući u obzir kriterije za usklađivanje.

Partnerski odbor čine predstavnici Ministarstva civilnih poslova Bosne i Hercegovine, Ministarstva pravde Bosne i Hercegovine, Federalnog ministarstva pravde Bosne i Hercegovine, Ministarstva uprave i lokalne samouprave Republike Srpske, predstavnici Delegacije Evropske unije u BiH, te u svojstvu posmatrača predstavnici Saveza općina i gradova Federacije BiH (SOGFBiH), Saveza opština i gradova RS (SOGRS) i projekta EU - Tehnička pomoć organizacijama civilnog društva (EU TACSO 3) na Zapadnom Balkanu i Turskoj.

# Obavijest o odluci i odabiru ReLOaD3 partnerskih JLS

ReLOaD3 projekat će službeno informisati sve odabrane JLS, a konačna rang lista prijavljenih JLS će biti zvanično objavljena na web stanici UNDP-a, <https://www.undp.org/bs/bosnia-herzegovina> kao i na web stranicama entitetskih saveza općina/opština i gradova: [www.sogfbih.ba](http://www.sogfbih.ba)**,** [www.alvrs.com](http://www.alvrs.com) u roku od 40 kalendarskih dana od isteka poziva.

# Način prijave

Elektronska verzija ***Prijavnog obrasca, Pisma namjere (Prilog 1) i Smjernica za prijavu*** biće dostupna na sljedećim adresama: <https://www.undp.org/bs/bosnia-herzegovina>, kao i na web stranicama entitetskih saveza općina/opština i gradova: [www.sogfbih.ba](http://www.sogfbih.ba), [www.alvrs.com](http://www.alvrs.com).

Jedinice lokalne samouprave koje ispunjavaju eliminatorne kriterije, dužne su priložiti sljedeću dokumentaciju koja čini kompletnu prijavu:

* **Prijavni obrazac**
* **Pismo namjere (Prilog 1)**

*Prijavni obrazac i Pismo namjere trebaju biti ovjereni i potpisani od ovlaštene osobe, te dostavljeni u štampanoj formi i skenirani u elektronskoj formi.*

* **Dodatna dokumentacija**

**Dodatna dokumentacija čini sastavni dio prijave i uključuje sve potrebne dokumente koji služe za verifikaciju podataka navedenih u Prijavnom obrascu. Ovi dokumenti omogućavaju da se provjeri relevantnost prijave, čime se osigurava da svi podaci iz prijave budu ocijenjeni u skladu sa bodovnom skalom. Dokumentaciju je potrebno dostaviti u elektronskom formatu, na jednom označenom USB.**

Prijave se trebaju dostaviti isključivo putem preporučene pošte ili lično na sljedeću adresu:

**UNDP BiH**

**Regionalni program lokalne demokratije na Zapadnom Balkanu 3 (ReLOaD3)**

**Zgrada Ujedinjenih nacija**

**Zmaja od Bosne bb**

**71000 Sarajevo**

**Bosna i Hercegovina**

Rok za predaju prijava je 11. april, 2025. godine do 15,00 sati. Prijave dostavljene nakon navedenog roka će biti razmatrane jedino u slučaju da poštanski žig ukazuje na datum slanja prije zvaničnog isteka roka.

Vanjska strana koverte mora sadržavati naznaku: **ReLOaD3 Javni poziv za JLS, Naziv i adresu JLS, uz napomenu „Ne otvarati prije zvaničnog otvaranja“.**

Za dodatne informacije i pojašnjenja potrebno je poslati upit na e-mail adresu: reloadjavnipoziv@undp.onmicrosoft.com, sa naznakom ReLOaD3 projekat u naslovu, najkasnije četiri dana prije krajnjeg roka za predaju prijava (do 7. aprila, 2025. godine do 15:00 sati). Odgovori će biti dostavljeni u roku od tri radna dana nakon prijema upita.

Prvi, od četiri planirana **„Info dana“** za JLS, održati će se u prostorijama **Saveza opština i gradova Republike Srpske u Bijeljini (ul. Potporučnika Smajića 18, treći sprat) u četvrtak, 27. marta, 2025. u 13:00 sati**. Ostali termini i lokacije će biti naknadno objavljeni na web stranicama UNDP-a BiH, Saveza općina i gradova Federacije BiH i Saveza opština i gradova Republike Srpske.

# Matrica za ocjenjivanje i lista prateće dokumentacije

## Matrica za ocjenjivanje

|  |  |  |  |
| --- | --- | --- | --- |
| **ELIMINATORNI KRITERIJI** | | | |
| ***1*** | | ***Jedinica lokalne samouprave ( JLS) nije prethodno učestvovala ni u jednom od dva projekta: Jačanje lokalne demokratije – LOD ili Regionalni program lokalne demokratije na Zapadnom Balkanu – ReLOaD*** | |
| ***2*** | | ***JLS će usvojiti LOD metodologiju za dodjelu sredstava organizacijama civilnog društva i primjenjivati je na samostalne javne pozive tokom 2026., 2027. i 2028. godine*** | |
| ***3*** | | ***JLS izražava spremnost da uspostavi i institucionalizira mehanizme za uključivanje građana, kao i spremnost da poveća uključenost OCD u kreiranju politika i njihovoj primjen*** | |
| ***4*** | | ***JLS izražava spremnost da uspostavi/ojača i institucionalizira mehanizme za uključenje građana*** | |
| ***5*** | | ***JLS se obavezuje da će sufinansirati projekte OCD u iznosu od najmanje 35% ukupno plasiranih sredstava u toj lokalnoj zajednici, u okviru ReLOaD 3 projekta*** | |
|  | | **OSNOVNI KRITERIJI** | **BROJ BODOVA** |
| ***1*** | | **INSTITUCIONALNI KAPACITETI JLS** | ***10*** |
| ***2*** | | **RAZVIJENOST CIVILNOG DRUŠTVA, TRANSPARENTNOST I SARADNJA SA OCD** | ***30*** |
| ***3*** | | **FINANSIJSKA IZDVAJANJA ZA OCD I JAVNI POZIVI** | ***30*** |
| ***4*** | | **SARADNJA SA GRAĐANIMA** | ***20*** |
| ***5*** | | **SUFINANSIRANJE PROJEKATA VEĆE OD 35%** | ***10*** |
|  | | ***TOTAL*** | ***100*** |
| **KRITERIJI ZA USKLAĐIVANJE** | | | |
| *1* | **UČEŠĆE JLS U DRUGIM RAZVOJNIM PROJEKTIMA** | | |
| *2* | **GEOGRAFSKA RASPROSTRANJENOST I RAZVIJENOST PARTNERSKIH JLS** | | |

***Matrica za ocjenjivanje Osnovnih kriterija***

|  |  |  |  |  |  |  |  |
| --- | --- | --- | --- | --- | --- | --- | --- |
| **OSNOVNI KRITERIJI** | **NAČIN BODOVANJA** | | | | **IZVORI VERIFIKACIJE** | | **BROJ BODOVA** |
| **1. Institucionalni kapaciteti JLS** | | | | | | | |
| ***Strategija razvoja usvojena na participativan način uključujući učešće OCD (do 5 bodova)*** | * Strategija razvoja je u procesu izrade (1 bod) * Strategija razvoja je u fazi usvajanja (2 boda) * Strategija razvoja postoji i obuhvata period trajanja projekta (2025. - 2028.), te su u njenoj izradi učestvovali predstavnici OCD i građani (5 bodova) | | | | * Odluka općinskog vijeća/skupštine opštine o izradi Strategije. * Skenirana kopija Nacrta Strategije razvoja u elektronskom formatu. * Skenirana kopija Strategije lokalnog razvoja u elektronskom formatu. Uz Strategiju dostaviti dokument koji pokazuje da su i OCD bile uključene u razvoj Strategije (odluka/rješenje o imenovanju članova tima za razvoj Strategije u kojoj su navedeni i OCD predstavnici). | | **Maksimalno 10 bodova** |
| ***Usvojeni akcioni planovi (do 3 boda)*** | * U zavisnosti od broja usvojenih akcionih planova i značaja za saradnju sa OCD (do 3 boda) | | | | * Skenirane kopije akcionih planova u elektronskom formatu (npr. Lokalni ekološki akcioni plan, Gender akcioni plan, Plan podrške osobama s invaliditetom, Plan razvoja turizma i sl.). | |
| ***Strategija za mlade (1 bod)*** | * Usvojena Strategija za mlade (1 bod) | | | | * Skenirana kopija Strategije za mlade u elektronskom formatu. | |
| ***Komisija za ravnopravnost spolova (1 bod)*** | * Funkcionalna Komisija za ravnopravnost spolova (1 bod) | | | | * Odluka/rješenje o formiranju Komisije za ravnopravnost spolova i izvještaj o radu Komisije (zapisnik sa sjednice/sastanka Komisije). | |
|  | | | | | | | |
| **OSNOVNI KRITERIJI** | | **NAČIN BODOVANJA** | | **IZVOR VERIFIKACIJE** | | **BROJ BODOVA** | |
| **2. Razvijenost civilnog društva, transparentnost i saradnja sa OCD** | | | | | | | |
| ***Evidencija OCD koje djeluju u lokalnoj zajednici (do 7 bodova)*** | * Evidencija sadrži naziv organizacije, adresu, oblast djelovanja, kontakt osobu, kontakt telefon i e-mail (do 4 boda) * Evidencija dostupna na web stranici JLS(3 boda) | | | | * Link na web stranicu ili skenirana evidencija/baza podataka o OCD koje djeluju u lokalnoj zajednici u elektronskom formatu . | | **Maksimalno 30 bodova** |
| ***Dostupnosti informacija o budžetskim sredstvima i javnim pozivima (do 6 bodova)*** | * Informacije o budžetskim sredstvima za OCD su na web stranici i lako su dostupne (3 boda) * Informacije o javnim pozivima za OCD su dostupne na web stranici JLS i društvenim mrežama (3 boda) | | | | * Link na web stranicu sa dostupnim podacima o budžetskim sredstvima. * Link na web stranicu i društvene mreže sa dostupnim podacima o javnim pozivima za OCD. | |
| ***Razvijeni modeli saradnje sa OCD (do 17 bodova)*** | * OCD pružaju servise/usluge u zajednici (do 5 bodova) * OCD doprinose poboljšanju kvaliteta života kroz projekte u oblasti obrazovanja, socijalne zaštite, zaštite životne sredine, kulture i drugim oblastima (u zavisnosti od broja projekata, do 7 bodova) * JLS organizuju treninge za OCD (5 bodova) | | | | * Sporazum/ugovor/odluka o saradnji sa OCD za pružanje servisa/usluga za stanovništvo. * Sporazum/ugovor/odluka o saradnji sa OCD za realizaciju strateških aktivnosti za stanovništvo. * Poziv OCD da prisustvuju treninzima, i/ili izvještaje sa održanih treninga, i/ili liste prisutnih OCD. | |
| **3. Finansijska izdvajanja za OCD i javni pozivi** | | | | | | | |
| ***Ukupna izdvajanja za OCD iz budžeta u 2022., 2023. i 2024. godini (do 8 bodova)*** | | | | | * Kopija izvršenja budžeta za 2022., 2023. i 2024. godinu sa tačno naznačenim stavkama za OCD (posebno naznačiti i stavke koje se odnose na finansiranje profesionalnih sportskih klubova i humanitarnih/karitativnih organizacija). Usvojeni budžet za 2025. godinu | | **Maksimalno 30 bodova** |
| *Do 2% godišnjeg budžeta* ***(do 2 boda)*** | | | | |
| *Od 2% do 3% godišnjeg budžeta* ***(3 boda)*** | | | | |
| *Od 3% do 4% godišnjeg budžeta* ***(4 boda)*** | | | | |
| *Od 4% do 5% godišnjeg budžeta* ***(5 bodova)*** | | | | |
| *Više od 5%* ***(do 8 bodova)*** | | | | |
| ***Povećanje ukupnih izdvajanja iz budžeta za OCD u navedenom trogodišnjem periodu (do 5 bodova)*** | | | | |
| ***JLS objavljuje javne pozive za OCD (do 7 bodova)*** | | | * JLS je samostalno objavila javni poziv u periodu od 2022. do 2024. sa definisanim tematskim oblastima i iznosima budžeta (do 7 bodova) | | * Odluke o finansiranju OCD projekata za sve javne pozive koje je JLS objavila u navedenom periodu. Za verifikaciju dostaviti i javne pozive i/ili ugovore sklopljene sa OCD. | |
| ***Usklađenost javnih poziva sa LOD metodologijom (do 10 bodova)*** | | | * OCD su uključene u definisanje tema za javne pozive (do 2 boda) * Obrasci za podnošenje projektnih aplikacija su usklađeni s LOD metodologijom (do 2 boda) * Komisija za evaluaciju projekata (do 2 boda) * Kriteriji za ocjenjivanje prijava (u zavisnosti od usklađenosti do 2 boda). * Monitoring realizacije projekta (u zavisnosti od usklađenosti do 2 boda) | | * Skenirani izvještaji/zapisnici/liste učesnika/zaključci sa javnih rasprava za OCD održanih u periodu od 2022. do 2024. godine * Set dokumentacije (npr. projektni prijedlog, budžet, plan aktivnosti i promocije i matrica logičkog okvira) koje JLS koristi za javne pozive za OCD; * Kopija odluke/rješenja o formiranju Komisije za evaluaciju OCD projekata; * Kopija odluke o imenovanju i načinu izbora predstavnika civilnog društva u Komisiju za evaluaciju; * Obrazac za ocjenjivanje prijava OCD; * Primjere narativnih i finansijskih izvještaja za dvije različite organizacije za period od 2022. do 2024. godine; * Odluka/rješenje o formiranju monitoring tima; * Monitoring izvještaj za dvije različite OCD. Molimo vas da uz izvještaje dostavite i projektni prijedlog. | |
| **4. Saradnja sa građanima** | | | | | | | |
| ***JLS ima razvijene modele saradnje za pružanje usluga građanima i koristi ih (do 15 bodova)*** | * JLS organizuje konsultativne sastanke sa građanima kroz forume/zborove građana/ki (do 5 bodova) * JLS realizuje zaključke foruma/zborova građana (5 bodova ) * JLS godišnje organizuje javnu raspravu sa učešćem građana (do 5 bodova) | | | | * Pozivi za prisustvo forumima/zborovima građana, liste učesnika, zapisnici/izvještaji sa sastanaka. * Dokumenti kojima se potvrđuje opredijeljenost JLS za dalju realizaciju usvojenih zaključaka sa foruma. * Poziv za prisustvo javnim raspravama, zapisnici sa javnih rasprava. | | **Maksimalno 20 bodova** |
| ***Korištenje dodatnih alata za komunikaciju (do 5 bodova)*** | * Pitajte načelnika, e-mail komunikacija, komunikacija posredstvom društvenih mreža i sl., pomoću kojih građani/ke mogu komunicirati sa upravom i koriste ih (ovisno o broju dostupnih i korištenih alata, do 5 bodova ) | | | | * Dostaviti primjere korištenja dodatnih alata. | |
| **5. Sufinansiranje projekata veće od 35%** | | | | | | | |
| ***Sufinansiranje zajedničkih projekata (do 10 bodova)*** | | | | |  | | **Maksimalno 10 bodova** |
| *Od 36% do 40%* ***(od 0,5 do 2,5 bodova)*** | | | | | * Popunjena, potpisana i pečatom ovjerena izjava o procentu sufinansiranja projekta. | |
| *Od 40,1% do 44%* ***(od 3 do 5 bodova)*** | | | | |
| *Od 44,1% do 50%* ***(od 5,5 do 7,5 bodova)*** | | | | |
| *Više od 50%* ***(10 bodova)*** | | | | |
| **MAKSIMALAN BROJ BODOVA** |  | | | |  | | **100** |

## Prateća dokumentacija

Molimo vas da prateću dokumentaciju uz Prijavni obrazac pažljivo označite u skladu sa odgovarajućim kriterijima navedenim u matrici za bodovanje. Pravilno označena dokumentacija smanjuje mogućnost greške i ubrzava sam proces evaluacije. Ukoliko neki dokument služi kao potvrda za više kriterija za bodovanje, **dovoljno je dostaviti samo jedan dokument**. Ključno je da u dokumentu naznačite reference na kriterije na koje se odnosi.

Odgovori koji budu usklađeni sa odgovarajućom pratećom dokumentacijom će biti adekvatno bodovani. Ovaj pristup osigurava dosljednost u evaluacionom procesu, te omogućava transparentnu procjenu svih prijava.

Sva prateća dokumentacije treba biti skenirana, propisno označena i dostavljena na jednom označenom USB.

## Prateća dokumentacija za eliminatorne kriterije

* Pismo namjere (Prilog 1) koje treba ovjeriti i potpisati (grado)načelnik.

## Prateća dokumentacija za osnovne kriterije

***Institucionalni kriteriji:***

* Za JLS koje su u fazi izrade Strategije: Odluka općinskog vijeća/skupštine opštine o izradi Strategije;
* Za JLS koje su u fazi usvajanja Strategije: skenirana kopija Nacrta strategije razvoja u elektronskom formatu;
* Za JLS koje imaju usvojenu Strategiju: skenirana kopija Strategije lokalnog razvoja u elektronskom formatu. Uz Strategiju dostaviti dokument koji pokazuje da su i OCD bile uključene u razvoj Strategije (odluku/rješenje o imenovanju članova tima za razvoj Strategije u kojoj su navedeni i OCD predstavnici);
* Skenirane kopije akcionih planova u elektronskom formatu (npr. Lokalni ekološki akcioni plan, Gender akcioni plan; Plan podrške osobama s invaliditetom i sl.);
* Skenirana kopija Strategije za mlade u elektronskom formatu;
* Odluka/rješenje o formiranju Komisije za ravnopravnost spolova i izvještaj o radu Komisije (zapisnik sa sjednice/sastanka Komisije).

***Razvijenost civilnog društva, transparentnost i saradnja sa OCD:***

* Link na web stranicu ili skenirana evidencija/baza podataka OCD koji djeluju u lokalnoj zajednici u elektronskom formatu;
* Link na web stranicu sa dostupnim podacima o budžetskim sredstvima;
* Link na web stranicu i društvene mreže sa dostupnim podacima o javnim pozivima za OCD;
* Sporazum/ugovor/odluka o saradnji sa OCD za pružanja servisa/usluga za stanovništvo;
* Sporazum/ugovor/odluka o saradnji sa OCD za realizaciju strateških aktivnosti za stanovništvo;
* Poziv OCD da prisustvuju treninzima i/ili izvještaji sa održanih treninga i/ili liste prisutnih OCD.

***Finansijska izdvajanja i javni pozivi:***

* Kopija izvršenja budžeta za 2022., 2023. i 2024. godinu sa tačno naznačenim stavkama za OCD (posebno naznačiti i stavke koje se odnose na finansiranje profesionalnih sportskih klubova i karitativnih/humanitarnih organizacija). Usvojeni budžet za 2025. godinu;
* Odluke o finansiranju OCD projekata za sve javne pozive koje je JLS objavila u navedenom periodu po projektnom pristupu. Za verifikaciju dostaviti javne pozive i/ili ugovore sklopljene sa OCD;
* Skenirani izvještaji/zapisnici/liste učesnika/zaključci sa javnih rasprava za OCD održanih u periodu od 2022. do 2024. godine;
* Set dokumentacije (projektni prijedlog, budžet, plan aktivnosti i promocije i matrica logičkog okvira) koje JLS koristi za javne pozive za OCD;
* Kopija odluke/rješenja o formiranju Komisije za evaluaciju OCD projekata;
* Kopija odluke o imenovanju i načinu izbora predstavnika civilnog društva u Komisiju za evaluaciju;
* Obrazac za ocjenjivanje prijava OCD;
* Primjere narativnih i finansijskih izvještaja za dvije različite OCD u periodu od 2022. do 2024. godine;
* Odluka/rješenje o formiranju monitoring tima;
* Monitoring izvještaj za dvije različite organizacije. Molimo vas da uz izvještaje dostavite i projektni prijedlog.

***Saradnja sa građanima:***

* Poziv za prisustvo forumima/zborovima građana, lista učesnika/ca, zapisnici/izvještaji sa sastanaka;
* Dokumenti kojima se potvrđuje opredijeljenost JLS za dalju realizaciju usvojenih zaključaka sa foruma/zborova građana;
* Poziv za prisustvo javnim raspravama, zapisnici sa javnih rasprava.

***Sufinansiranje projekata***

* Ukoliko se JLS sufinansira projekte OCD u iznosu većem od 35% potrebno je da taj procent sufinansiranja naznači u Pismu namjere (Prilog 1).

**NAPOMENE:**

***Prilikom dostavljanja prateće dokumentacije na svakom dokumentu označiti na koje pitanje iz Matrice za bodovanje se odnosi. Ukoliko se jedan dokument odnosi na više pitanja, neophodno je označiti na koja pitanja se taj dokument odnosi.***

***Osim dokumentacije koja je navedena u Sekciji 6, budite slobodni priložiti i ostale dokumente za koje smatrate da mogu ići u prilog vašoj prijavi.***

1. <https://www.undp.org/bs/bosnia-herzegovina/projects/regionalni-program-lokalne-demokratije-na-zapadnom-balkanu-3-reload3> ; [↑](#footnote-ref-2)
2. Projekat LOD, koji je implementirao Program Ujedinjenih nacija za razvoj (UNDP), a finansirala Evropska unija, doprinio je jačanju inkluzivnosti i transparentnosti u javnom finansiranju za OCD na lokalnom nivou. Uveo je konkurentsko finansiranje temeljeno na projektima, podstičući OCD da se profesionalizuju i pružaju specifične usluge u skladu s lokalnim razvojnim prioritetima; [↑](#footnote-ref-3)
3. Za potrebe ovog dokumenta, termin jedinice lokalne samouprave (JLS), općine, opštine i/ili gradovi smatraju se istim i mogu se koristiti naizmjenično kroz cijeli dokument. [↑](#footnote-ref-4)
4. LOD metodologija predstavlja set dokumenata i alata za finansiranje OCD iz budžetskih sredstava JLS. Ovaj pristup se zasniva na upravljanju projektnim ciklusom, a dokumenti projektni prijedlog, logička matrica, prijedlog budžeta, plan aktivnosti i sl., čine integralni dio ove metodologije. LOD metodologija ima za cilj da usmjeri općinsku/opštinsku potrošnju namijenjenu OCD na prioritetne potrebe zajednice.

   Do sada su 53 JLS u BIH usvojile LOD metodologiju. LOD metodologija je dostupna na: <http://www.ba.undp.org/content/bosnia_and_herzegovina/bs/home/library/poverty/lod-methodology-for-allocation-of-funds-to-civil-society-organiz.html> [↑](#footnote-ref-5)